تورکیه-‌نین انرژی و طبیعی قایناق‌لار ناظیری فاتح دؤنمز بو ایل بویو قارا دنیزده ساکاریا گاز ساحه‌سی‌نین گونئی و یا باتی سیندا کشفیات مقصدلی داها بیر قازما قویوسو قازیلاجاغینی بیلدیردی.
4-جو تورکیه انرژی و طبیعی قایناق‌لار ذیروه توپلانتی‌سی‌نین خصوصی ایجلاسیندا سوال‌لاری جاوابلان‌دیران ناظیر دئییب: "فاتح" قازما گمی‌سی‌نین ساکاریا گاز ساحه‌سینده اولان "تونا-1" قویوسوندا بیرینجی‌سی 405 میلیارد متر مکعب گاز کشفیاتیندان سونرا اوره تیم و مهندیس‌لیک ایشلری اوچون معلومات توپلاماق مقصدیله "تورکا‌لی-1" و "تورکا‌لی-2" قویولارینی آچدیق. بو قویولاردان گلن نتیجه‌لر "تونا-"ده‌کی معلومات‌لاری تصدیق ائتدی.
بوندان باشقا، بؤلگه‌ده 10 مین متر کیلومتر مربع ساحه‌ده سیسمیک ایشلر گؤرولور.
ساکاریا گاز ساحه‌سی‌نین قوزیی-دوغوسوندا اولان "آماسرا-1" قویوسوندا تخمینن 2 آی اول قازما باشلاندی و بورادا 135 میلیارد متر مکعب گاز اولدوغو کشف ائدیلدی.
تورکیه-‌نین قارا دنیزده بیر ایلده اوچ مهم کشفی اولوب و گاز ذخیره سی 540 میلیارد متر مکعبه چاتیب. آرتیق بو کشف‌لرله تورکیه طبیعی گازدا "مصرف ائدن اؤلکه" قونوموندان"اوره تن اؤلکه" قونومونا ایره‌لیله‌ییب.
ساکاریا گاز ساحه‌سینده کشفیات مقصدلی داها بیر قازما قویوسو آچا بیلریک.
آرتیق قارا دنیزده علاوه گاز قایناق لاری تاپاجاغیمیزا چوخ اومیدلییک. ایشلریمیز پلانلادیغیمیز تقویمه اویغون اولا‌راق ایرلیلییر. اینشاالله، 2023-جو ایلده بو گازی ایستیفاده ائدجییک.
دوغو آغ دنیزینده ایسه بو گونه قدر 8 قازما آپاریلیب و بعضی‌لرینده مثبت علامت‌لر قئید ائدیلیب.
